OpenLLM-France/wikimedia huggingface dataset:
# Betoncourt-lès-Brotte

Betoncourt-lès-Brotte és un municipi francès situat al departament de l'Alt Saona i a la regió de Borgonya - Franc Comtat. L'any 2007 tenia 72 habitants.

## Demografia
### Població

El 2007 la població de fet de Betoncourt-lès-Brotte era de 72 persones. Hi havia 29 famílies, de les quals 8 eren unipersonals (4 homes vivint sols i 4 dones vivint soles), 13 parelles sense fills, 4 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 39 habitatges, 33 eren l'habitatge principal de la família, 3 eren segones residències i 2 estaven desocupats. 32 eren cases i 6 eren apartaments. Dels 33 habitatges principals, 23 estaven ocupats pels seus propietaris i 10 estaven llogats i ocupats pels llogaters; 1 tenia una cambra, 1 en tenia dues, 2 en tenien tres, 9 en tenien quatre i 20 en tenien cinc o més. 29 habitatges disposaven pel capbaix d'una plaça de pàrquing. A 7 habitatges hi havia un automòbil i a 22 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Betoncourt-lès-Brotte el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 0 |
| 0 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 4 |
| 0 | 40 a 44 | 0 |
| 4 | 35 a 39 | 0 |
| 4 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 4 | 15 a 19 | 4 |
| 4 | 10 a 14 | 0 |
| 0 | 5 a 9 | 0 |
| 8 | 0 a 4 | 0 |

## Economia

El 2007 la població en edat de treballar era de 58 persones, 49 eren actives i 9 eren inactives. De les 49 persones actives 44 estaven ocupades (27 homes i 17 dones) i 5 estaven aturades (4 homes i 1 dona). De les 9 persones inactives 2 estaven jubilades, 3 estaven estudiant i 4 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.
L'únic servei als particulars que hi havia el 2009 era un paleta.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Betoncourt-lès-Brotte a l'INSEE.
* Évolution et structure de la population Fitxa amb el detall de dades de Betoncourt-lès-Brotte a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Bipinnària

Una bipinnària és la primera etapa en el desenvolupament larvari de la majoria de les estrelles de mar, i se sol seguir per un estadi braquiolaria. El moviment i l'alimentació s'assoleixen per les bandes de cilis. Les estrelles de mar que crien les seves cries generalment no tenen una etapa bipinnària, i els ous es desenvolupen directament en adults en miniatura
* Els tres estats larvaris de les estrelles de mar: escafulària, bipinnaria i brachiolaria.
* Larva bipinnària
La larva bipinnària és de moviment lliure, nedant com a part del zooplàncton. Quan inicialment es forma, tot el cos està cobert per cilis, però a mesura que creix, aquests es limiten a una banda estreta formant una sèrie de bucles a la superfície del cos. Un parell de braços curts i robusts es desenvolupen aviat al cos, i les bandes ciliades s'estenen en ells.
A més de propulsar la larva a través de l'aigua, els cilis també agafen partícules d'aliments en suspensió i les lliuren a la boca (més correctament anomenat estomodeum).
Finalment, es desenvolupen tres braços addicionals a l'extrem frontal de la larva; en aquest punt es converteix en braquiolària. En algunes espècies comunes d'estrelles de mar, incloses les Asterias, la bipinnària es desenvolupa directament en un adult.

## Referències

* Barnes, Robert D. Invertebrate Zoology (en anglès). Philadelphia, PA: Holt-Saunders International, 1982, p. 945–946. ISBN 0-03-056747-5.
# Bipartit gallec

El bipartit gallec, també conegut com a govern bipartit, va ser una forma de govern en coalició de la Xunta de Galícia durant el període comprès entre el 2 d'agost de 2005 i el 16 d'abril de 2009 entre el PSdeG-PSOE i el Bloc Nacionalista Gallec.
La coalició de govern entre socialistes i nacionalistes gallecs va esdevenir una possibilitat després de conèixer els resultats de les eleccions autonòmiques de juny de 2005, que són els següents:
* PPdG : 756.562 vots (45,81%) i 37 escons
* PSdeG-PSOE : 555.603 vots (33,64%) i 25 escons
* BNG : 311.954 vots (18,89%) i 13 escons

## Composició de les conselleries per partit

PSdG-PSOE :
* President de la Xunta : Emilio Pérez Touriño
* Conselleria de Presidència, Administracions Públiques i Justícia : José Luis Méndez Romeu
* Conselleria d'Economia i Hisenda : Xosé Ramón Fernández Antonio
* Conselleria de Política Territorial, Obres Públiques i Transports : María Xosé Caride
* Conselleria d'Educació i Ordenació Universitària : Laura Sánchez Piñón
* Conselleria de Sanitat : María José Rubio
* Conselleria de Pesca i Afers Marítims : Carmen Gallego
* Conselleria de Medi Ambient i Desenvolupament Sostenible : Pachi Vázquez
* Conselleria de Treball : Ricardo Varela Sánchez
* Direcció General de la CRTVG : Benigno Sánchez
BNG :
* Vicepresidència d'Igualtat i Benestar : Anxo Quintana
* Conselleria d'Innovació i Indústria : Fernando Blanco Álvarez
* Conselleria de Medi Rural : Alfredo Suárez Canal
* Conselleria de Cultura i Esport : Ángela Bugallo
* Conselleria d'Habitatge : Teresa Táboas
# Bipes

Bipes és un gènere d'amfisbenis, l'únic representant viu de la família Bipedidae. Es tracta dels únics amfisbènids amb potes davanteres del món.
Són amfisbenis que conserven les seves extremitats anteriors només, les quals (a l'igual que el seu cap) utilitzen per cavar.
Aquesta família és endèmica de Mèxic. Els seus exemplars caven i viuen en petits túnels.

## Taxonomia

Es reconeixen les següents:
* Bipes biporus (Cope, 1894)
* Bipes canaliculatus Bonnaterre, 1789
* Bipes tridactylus (Dugès, 1894)

## Referències

* ↑ «Bipes» (en anglès). Reptile Database. Reptarium. [Consulta: 12 març 2021].
# Bloomsday

El Bloomsday (en anglès), Lá Bloom o Lá Fhéile Bloom (en gaèlic irlandès) és una commemoració anual que té lloc el 16 de juny a Dublín i a la resta del món per celebrar la vida de l'autor irlandès James Joyce i la seva obra més coneguda.
Consisteix a reviure els esdeveniments de la novel·la Ulisses, tots els quals succeeixen el mateix dia a Dublín el 1904. Es tracta d'una festa laica a Irlanda. El nom de la celebració prové de Leopold Bloom, el protagonista de l'obra Ulisses i, de fet, el 16 de juny va ser la data de la primera cita entre Joyce i la que havia d'esdevenir la seva esposa, Nora Barnacle, quan van passejar fins al poble de Ringsend (prop de Dublin).
Aquest dia inclou una sèrie d'activitats culturals que inclouen conferències acadèmiques, lectures i representacions de l'Ulisses, rondes de pubs i diversió general. Els entusiastes se solen vestir amb roba de l'època "edwardiana" per a la celebració i segueixen la ruta de Bloom al voltant de Dublín, seguint referències com ara el pub Davy Byrne's. Sembla que els més devots han procedit a lectures maratonianes de la novel·la completa (algunes de fins a 36 hores). La primera celebració va tenir lloc el 1954 i un dels més importants va ser el festival ReJoyce Dublin 2004, que va tenir lloc a la capital irlandesa entre l'1 d'abril i el 31 d'agost de 2004. El diumenge anterior al centenari del Bloomsday, el 2004, 10.000 persones a Dublín van rebre gratuïtament i a l'aire lliure un esmorzar irlandès complet a O'Connell Street. L'àpat incloïa salsitxes, cansalada, torrades, mongetes, black pudding i white pudding. Tot regat amb una pinta de cervesa Guinness.

## Referències

* ↑ Louis Menand. «Silence, exile, punning». The New Yorker, 02-07-2012. «They walked to Ringsend, on the south bank of the Liffey, where (and here we can drop the Dante analogy) she put her hand inside his trousers and masturbated him. It was June 16, 1904, the day on which Joyce set “Ulysses.” When people celebrate Bloomsday, that is what they are celebrating.»
* ↑ http://www.dast.gov.ie/publications/release.ie.asp?ID=100101%5BEnllaç+no+actiu%5D
* ↑ «The First Bloomsday: Watch Dublin's Literati Celebrate James Joyce’s Ulysses in Drunken Fashion, 1954» (en anglès). Open Culture.
# Bersteland

Bersteland és un municipi alemany que pertany a l'estat de Brandenburg. Forma part de l'Amt Unterspreewald, i es troba entre les ciutats de Luckau i Lübben (Spreewald). Fou creat el 2002 de la unió dels antics municipis de Freiwalde, Niewitz i Reichwalde.

## Evolució demogràfica

| Any | Població |
| 1875 | 1 256 |
| 1890 | 1 357 |
| 1910 | 1 259 |
| 1925 | 1 111 |
| 1933 | 1 104 |
| 1939 | 1 101 |
| 1946 | 1 471 |
| 1950 | 1 198 |
| 1964 | 982 |
| 1971 | 936 |
| Any | Població |
| 1981 | 891 |
| 1985 | 889 |
| 1989 | 894 |
| 1990 | 870 |
| 1991 | 850 |
| 1992 | 839 |
| 1993 | 837 |
| 1994 | 831 |
| 1995 | 834 |
| 1996 | 886 |
| Any | Població |
| 1997 | 903 |
| 1998 | 919 |
| 1999 | 929 |
| 2000 | 929 |
| 2001 | 930 |
| 2002 | 911 |
| 2003 | 937 |
| 2004 | 937 |
| 2005 | 934 |
| 2006 | 937 |
| Any | Població |
| 2007 | 923 |
| 2008 | 930 |
| 2009 | 916 |
| 2010 | 925 |
| 2011 | 915 |
| 2012 | 907 |
| 2013 | 902 |

## Referències

* ↑ Les fonts de dades es poden trobar en els Wikimedia Commons Population Projection Brandenburg at Wikimedia Commons
# Boutrouch

Boutrouch (àrab بوطروش) és una comuna rural de la província de Sidi Ifni de la regió de Guelmim-Oued Noun. Segons el cens de 2014 tenia una població total de 3.650 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Bouvart et Ratinet

Camille Bouvart i Alfred Ratinet són els autors d'una cèlebre taula de logaritmes. Aquestes taules, la primera edició de les quals és anterior a 1905, estaven autoritzades als concursos de les Grandes Écoles fins fa poc: el 2010 una notícia del Concours commun Mines-Ponts indicà que les taules de logaritmes quedaven prohibides, encara que el regle de càlcul seguia sent acceptat.

## Referències

* ↑ Notice du concours commun Mines-Ponts (2010) Arxivat 2010-07-29 a Wayback Machine. (francès)
# Bosc Català (Valls)

El Bosc Català, o Bosc d'en Català, és un mas al municipi de Valls (Alt Camp) inclòs en l'Inventari del Patrimoni Arquitectònic de Catalunya. L'edifici és part del conjunt residencial del Bosc de Valls, format per extenses finques on es començà a edificar bàsicament a partir del 1840, un cop acabada la primera guerra carlina. En l'actualitat la seva funció és únicament la de residència d'estiu. En origen fou propietat de l'alsacià Marchal.

## Arquitectura

Es tracta d'un edifici aïllat de planta baixa i pis, amb golfes i terrat. L'estructura és simètrica, amb un cos central i dos laterals. El primer té porta central d'arc rebaixat a la qual s'accedeix per una escalinata. Hi ha una finestra amb llinda a banda i banda de la porta. Al segon pis hi ha tres balcons d'obertura amb llinda, i damunt cada un d'ells una obertura rectangular corresponent a les golfes. Aquest cos central es corona amb una barana de balustres, és una terrassa transitable a manera de coberta que té quatre copes simètriques.
Hi ha dos cossos laterals a la façana principal, tots dos de dues plantes. Presenten a la planta baixa obertures rectangulars i al primer pis, una galeria que recorre part de la façana (tres arcs a banda i banda del cos central), i els dos laterals de l'edifici (set arcs per cadascun), de coberta plana. Aquest tipus de galeria és típic de les masies de l'Alt Camp. L'edifici està arrebossat i pintat de color rosa.
El conjunt resulta força simètric i equilibrat. L'edifici està envoltat per jardins i un petit bosc.

## Referències

* 1 2 «Bosc Rodon o Català». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 15 octubre 2013].
# Bosc (Cézanne)

Bosc —Forêt en francès— és un quadre del pintor francès Paul Cézanne. Està realitzat en oli sobre llenç. Mesura 81,4 cm d'alt i 66 cm d'ample. Va ser pintat en 1902-1904. Es troba actualment en la National Gallery of Canada, Ottawa, Canadà, on s'exhibeix amb el títol de Forest.
Representa una zona boscosa propera a Ais de Provença on retrata la vora d'un camí, potser l'entrada al Château Noir, una finca arbrada on Cézanne va pintar sovint i que va tractar sense èxit de comprar l'any 1899. La terra vermella de la regió és evident en aquesta vista de la carretera que s'obre a una clariana protegida per pins pinyers alts. És una elecció inusual del tema, ja que no té un centre clar d'interès, però, la representació de Cézanne té un equilibri visual cridaner de línies horitzontals i verticals, així com els tons clars i foscos.

## Referències

* ↑ «Fitxa a la Galeria Nacional del Canadà» (en anglès). National Gallery of Canada [Consulta: 26 desembre 2015].
Viccionari
# Bosc Comunal d'Aiguatèbia i Talau

El Bosc Comunal d'Aiguatèbia i Talau (en francès, oficialment, Forêt Communale d'Ayguatébia-Talau) és un bosc del terme comunal d'Aiguatèbia i Talau, a la comarca del Conflent, de la Catalunya del Nord.
Està situat al sud-oest del terme d'Aiguatèbia i Talau, al nord-oest de la Serra i del Puig de Clavera. Està dividit en sis sectors, dos d'ells molt petits, repartits per tot el terme comunal.
El bosc està sotmès a una explotació gestionada per l'Office National des Forêts (ONF), malgrat que la propietat del bosc és comunal. Té el codi identificador de l'ONF F16299W.

## Referències

* ↑ El Bosc Comunal d'Aiguatèbia i Talau en els ortofotomapes de l'IGN
# Bonnie Bedelia

Bonnie Bedelia Culkin (Nova York, 25 de març de 1948) és una actriu estatunidenca de cinema i televisió.

## Biografia

Bonnie Culkin nasqué al si d'una família jueva. Estudià ballet a Nova York i treballà durant alguns anys a Broadway.
A finals dels anys seixanta Bedelia començà a aparèixer en televisió, i d'aquí passà al cinema, on feu el seu debut el 1969 a la pel·lícula They Shoot Horses, Don't They? amb Jane Fonda. Durant els anys 70 feu poques pel·lícules atès que fou mou selectiva a l'hora d'acceptar papers de caràcter convencional.

## Filmografia

Les seves pel·lícules més destacades són:
* They Shoot Horses, Don't They? (1969)
* The Gypsy Moths (1969)
* Lovers and Other Strangers (1970)
* Between Friends (1973)
* The Big Fix (1978)
* Amor al volant (Heart Like a Wheel) (1983)
* Death of an Angel (1985)
* Més enllà de la realitat (The Boy Who Could Fly) (1986)
* Les violetes son blaves (Violets Are Blue...) (1986)
* La desconeguda (The Stranger) (1987)
* Tal pare, tal fill (Like Father Like Son) (1987)
* The Prince of Pennsylvania (1988)
* Die Hard (1988)
* Fat Man and Little Boy (1989)
* Presumpte innocent (Presumed Innocent) (1990)
* Die Hard 2 (1990)
* Somebody Has to Shoot the Picture (1990)
* La botiga (Needful Things) (1993)
* Judicial Consent (1994)
* Sense paraules (1994)
* Homecoming (1996)
* Bad Manners (1997)
* Anywhere But Here (1999)
* Gloria (1999)
* Sordid Lives: The Series (2000)
* Manhood (2003)
* Berkeley (2005)
* The Noel Diary (2022)

## Premis i nominacions
### Nominacions

* 1984: Globus d'Or a la millor actriu dramàtica per Heart Like a Wheel
* 1994: Primetime Emmy a la millor actriu convidada en sèrie dramàtica per Fallen Angels

## Referències

* ↑ «biografia de Bonnie Bedelia». The New York Times.
* ↑ «Bonnie Bedelia, premis». The New York Times.
* ↑ «filmografia de Bonnie Bedelia». The New York Times.
# Brakna

La wilaya de Brakna (àrab: ولاية البراكنة, wilāyat al-Barākina, pronunciat localment wilāyat al-Brākna) és una regió administrativa (wilaya) de Mauritània. La seva capital és Aleg.

## Geografia

La wilaya de Brakna està situada al sud-oest del país, a la frontera amb el Sénégal.

## Història

A grans trets el territori correspon amb l'antic emirat dels braknes o brakna que van donar el nom a la regió.

## Organització territorial

Brakna es compon de 5 departaments:
* Departament de Aleg, compost pels municipis d'Aghchorguitt, Aleg, Bouhdida, Cheggar, Djellwar, Mal
* Departament de Bababé, compost pels municipis d'Aéré M'Bar, Bababé, El Verae
* Departament de Boghé, compost pels municipis de Boghé, Dar El Aviya, Dar El Barka, Ould Biram
* Departament de M'Bagne, compost dpels municipis de Bagodine, Edbaye El Hijaj, M'Bagne, Niabina
* Departament de Magta-Lahjar, compost pels municipis de Djonaba, Magta-Lahjar, Ouad Emour, Sangrave

## Població

En el moment del cens general de la població i de l'hàbitat (RGPH) del 2000, Brakna comptava 247.006 habitants.

## Notes

* ↑ Résultats du RGPH 2000 des Wilayas

## Bibliografia

* (anglès) Anthony G. Pazzanita, « Brakna », in Historical dictionary of Mauritania, Scarecrow Press, Lanham (Maryland) ; Toronto, Plymouth (Royaume-Uni), 2008 3a éd.), p. 102-103 ISBN 9780810855960
* (francès) Boubakar Ba, Les Problèmes agraires et la question de l'esclavage en Mauritanie : l'exemple des Tagat du Brakna, EHESS, Paris, 1985, 64 p. (mémoire)
* (francès) Georges-Albert Dongar, Les Chefferies du Brakna (Mauritanie), Paris, 1949, 129 p. (thèse de Droit)

## Enllaços externs

* Brakna Arxivat 2010-09-06 a Wayback Machine. (lloc de l'Oficina nacional del turisme)
# Burunduk

«Burunduk» té aquests significats:
* Burunduk Khan, kan dels kazakhs
* Ali Burunduk, amir de Tamerlà
# Abellio (cràter)

Abellio és un cràter sobre la superfície de Ceres, situat amb el sistema de coordenades planetocèntriques a 35.11 ° de latitud nord i 295.35 ° de longitud est. Fa un diàmetre de 32 km. El nom va ser fet oficial per la UAI el quatre de desembre de 2015 i fa referència al Déu gal de la pomera Abellio.

## Referències

* ↑ "Abellio (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Leach, Marjorie. ABC-CLIO. Guide to the Gods, 1992.
# Wilhelm Liebknecht

Wilhelm Liebknecht (alemany: Wilhelm Philipp Martin Christian Ludwig Liebknecht) (Giessen, 29 de març de 1826 - Charlottenburg, 7 d'agost de 1900)va ser un polític socialista alemany, un dels fundadors del Partit Socialdemòcrata d'Alemanya en 1869. Pare de Karl Liebknecht i Theodor Liebknecht.

## Referències

* ↑ Belchem, John. Diccionario Akal de Historia del siglo XIX (en castellà). Madrid: Akal, 2007, p. 280. ISBN 9788440618483.
* ↑ «Wilhelm Liebknecht». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Wilhelm Liebknecht (català) a Marxists Internet Archive (MIA) (amb llicència GFDL).
# Steam Wheel Tank

El Steam Wheel Tank era el nom oficial per l'exèrcit nord-americà pel vehicle també conegut com a 3 Wheeled Steam Tank, i el Holt Steam Tank. Va ser un tanc dels EUA construït per la Holt Manufacturing Company (ara Caterpillar Inc.) dit alguna vegada entre 1916 i a principis de 1917. Va ser el tercer tanc dissenyat pels americans i va ser completat el 1918.

## Enllaços externs

* United States Heavy Tanks
* Landships!
# Lluna nova (desambiguació)

«Lluna nova o New Moon» té aquests significats:
* Astronomia: la lluna nova és una fase lunar
* Literatura: Lluna nova, la segona part de Crepuscle, una sèrie de novel·les de Stephenie Meyer, de títol original New Moon
* Cinema:
** Lluna nova (pel·lícula), una comèdia del 1940 dirigida per Howard Hawks, de títol original His Girl Friday
** New Moon (pel·lícula de 1930), una pel·lícula dirigida per Jack Conway
** New Moon (pel·lícula de 1940), un musical del 1940 dirigit per Robert Z. Leonard
** Lluna nova (pel·lícula del 2009), pel·lícula basada en la novel·la Crepuscle
# Linum

Linum és un gènere de plantes de la família Linaceae.

## Particularitats

Les flors de moltes espècies són blaves o grogues. Rarament tenen altres colors. L'espècie més coneguda és el lli (Linum usitatissimum).
Les fulles de gairebé totes les espècies del gènere serveixen com a aliment de les erugues de moltes papallones.

## Taxonomia

Hi ha unes 130. Cal mencionar:
* Linum austriacum
* Linum bienne (syn. L. angustifolium), lli de prat, lli bord o lli valent
* Linum campanulatum, lli campanulat
* Linum catharticum, lli silvestre, lli bord, lli purgant, llinet purgant o canxalagua (canxalaigua d'Espanya)
* Linum cratericola
* Linum dolomiticum
* Linum flavum
* Linum grandiflorum, lli de flor gran
* Linum leoni
* Linum lewisii
* Linum maritimum, lli marítim
* Linum medium
* Linum narbonense, lli blau, llinet
* Linum perenne, lli alpí
* Linum puberulum
* Linum pubescens, lli pubescent
* Linum strictum, lli groc, lli estret
* Linum suffruticosum, maleïda
* Linum tenuifolium, botja amarga, lli blanc, lli cabrer, lli armat, botgeta blanca, flor sense virtut, maleïda
* Linum trigynum (Linum gallicum), llinet francès, Lli de flor groga
* Linum usitatissimum, lli, lli cultivat
* Linum viscosum, lli viscós

## Referències

* ↑ GRIN

## Enllaços externs

* Jepson Manual treatment of the genus
Viccionari
# Sext Eli Petus Catus

Sext Eli Petus Catus (en llatí: Sextus Aelius Q. f. P. n. Paetus Catus) va ser un magistrat romà. Era fill del pontífex Quint Eli Petus, i formava part de la gens Èlia.
Va ser edil curul l'any 200 aC i cònsol el 198 aC juntament amb Tit Quinti Flaminí. El 194 aC i el 193 aC va ser censor amb Gai Corneli Ceteg, i durant la seva censura van donar ordre als edils d'establir diferents seients pels senadors als Jocs romans, van reparar l'atri de Libertas i també la Vil·la Pública, que a més van ser ampliats. Va ser considerat un jurista que va arranjar la llei en un llibre anomenat Tripartita o Ius Aelianum, que interpretava la llei de les Dotze Taules. Sext Pomponi parla de tres altres llibres atribuïts a Sext Eli Petus.

## Referències

* ↑ Long, George. «Paetus, Ae'lius». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
# Shaukat Aziz

Shaukat Aziz (nascut el 6 de març de 1949) va ser el primer ministre de Pakistan entre el 2004 i el 2007. Va ser nomenat ministre de les finances el 1999 i va ser el primer primer ministre a quedar en el seu càrrec fins al final.
Format a la St. Patrick's High School de Karachi, obtingué el títol de grau en ciències en el Gordon College de Rāwalpindi, el 1967. El 1969 obtingué un MBA i va començar a treballar en el Citibank, incloent filials i bancs associats en altres països, i també va treballar en organitzacions no governamentals.

## Referències

* ↑ Profile - BBC (anglès)
# William Henry Jackson

William Henry Jackson (4 d'abril de 1843, Keeseville, Estats Units d'Amèrica - 30 de juny de 1942, Nova York) va ser un pintor, fotògraf, alpinista i explorador estatunidenc que va esdevenir famós per les seves imatges de l'Oest americà. Veterà de la Guerra Civil dels Estats Units, les seves fotografies van insipirar la creació del Parc Nacional de Yellowstone.

## Referències

* ↑ Keith Allen Lehman, Light House Journal. «William Henry Jackson», 18-07-2010. Arxivat de l'original el 29 de novembre 2012. [Consulta: 26 setembre 2010].